Hul 14 på banen i Hobro Golfklub er berømt og berygtet for at være ekstra svær. Onsdag lykkedes det dog Bonnie Rasmussen, at få golfkuglen i ved første slag.

Bonnie Rasmussen har spillet golf i otte år, men har alligevel svært ved at tro på, at hun var så heldig. I onsdags var hun på vej rundt på Hobro Golfklubs 18 huller sammen med tre veninder. Ved de første mange huller gik det som det plejer, men ved hul nummer 14, ventede der sig en overraskelse. - Jeg siger for sjovt til mine veninder, at den laver jeg lige, siger Bonnie Rasmussen. Og det gjorde hun så. Hul 14 på banen i Hobro har siden 2011 været berømt i golfkredse, fordi den er så svær. Derfor er det sådan, at slår man hole in one, vinder man ikke bare æren ved Hobro Golfklub, man vinder også brugsretten til en bil i et år. Det har Bonnie Rasmussen så gjort nu. - Jeg tænkte, det var da utroligt, helt fantastisk og lækkert. Og så tænkte jeg, ej kan det nu være rigtigt. Og så stod vi og jublede lidt her på banen, fortæller Bonnie Rasmussen. Se og hør hele Bonnie Rasmussens oplevelse herunder: